

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**UPRAVNI ODJEL ZA KOMUNALNI SUSTAV**

**KLASA: 112-02/23-01/15**

**URBROJ: 2125-6-05/02-23-5**

**Novalja, 29. lipnja 2023. g.**

Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18 i 112/19) objavljen je oglas za prijam u službu u Upravni odjel za komunalni sustav na radno mjesto **komunalni izvidnik** - 2 izvršitelja/izvršiteljice na određeno vrijeme od tri mjeseca, na puno radno vrijeme, radi poslova čiji se opseg privremeno povećao, uz obvezni probni rad od dva mjeseca.

Oglas je objavljen na web stranici Hrvatskog zavoda za zapošljavanje, kao i na web stranici te oglasnoj ploči Grada Novalje dana 27. lipnja 2023. g.

Sukladno odredbama oglasa i Zakona o službenicima i namještenicima u lokalnoj i područnoj (regionalnoj) samoupravi, u nastavku se daju

**UPUTE I OBAVIJESTI KANDIDATIMA**

1. **Opis poslova radnog mjesta:**

* obavlja stalnu i neposrednu kontrolu i izvide na javnim površinama u svrhu održavanja komunalnog reda u vezi s održavanjem čistoće, vanjskim izgledom pročelja zgrada, spomenika, spomen ploča i skulptura, stanjem komunalnih objekata i uređaja, vozilima koja se ne upotrebljavaju u prometu, nepropisno postavljenim reklamama, plakatima, panoima i oglasima, održavanjem reda na kolodvorima, tržnicama na malo i taksi stajalištima,
* snima i osigurava foto zapis i obavještava o uočenim nedostacima i oštećenjima,
* vodi evidenciju o obavljenim izvidima i izrađuje izvješća,
* prati stanje prometne, gospodarske i turističke signalizacije,
* obavlja i druge poslove po nalogu nadređenog službenika.

1. **Podaci o plaći:**

Podaci o plaći navedenog radnog mjesta propisani su Odlukom o visini koeficijenata za obračun plaće službenika i namještenika Grada Novalje (Županijski glasnik Ličko-senjske županije br. 35/21). Slijedom toga, plaću radnog mjesta komunalni izvidnikčini umnožak koeficijenta radnog mjesta 2,40 i osnovice za izračun plaće uvećan za 0,5% za svaku navršenu godinu radnog staža.

1. **Prethodna provjera znanja i sposobnosti** obuhvaća pisano testiranje i intervju.

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na oglas. Intervju se provodi samo s kandidatima koji polože najmanje 50% na pisanom testiranju. Najmanje pet dana prije održavanja prethodne provjere znanja i sposobnosti, na web stranici i oglasnoj ploči Grada Novalje, objavit će se vrijeme održavanja prethodne provjere znanja i sposobnosti.

**Pravila testiranja kandidata**

**a) PISANO TESTIRANJE**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za koje se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.

**b) INTERVJU**

1. Razgovor (intervju) se provodi samo s onim kandidatima koji su ostvarili 50% i više broja bodova na pisanom testiranju.
2. Povjerenstvo za provedbu oglasa kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20. Nakon provedenog postupka, Povjerenstvo za provedbu oglasa utvrđuje rang listu kandidata prema ukupnom broju ostvarenih bodova, te dostavlja Pročelniku Upravnog odjela za komunalni sustav (dalje u tekstu: Pročelniku). Rang listu kandidata i izvješće o provedenom postupku potpisuju svi članovi Povjerenstva za provedbu oglasa.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja rješenja o prijmu.

Po izvršnosti rješenja o prijmu, kandidatima koji ne budu primljeni, putem pošte će biti vraćena dokumentacija priložena prijavi.

1. **Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18 i 112/19), članci: 2., 15., 16., 42., 45., 46., 64. - 66.
2. Zakon o komunalnom gospodarstvu (Narodne novine br. 68/18, 110/18, 32/20), članci: 1., 4., 22.-25., 59.-61., 104., 107.- 117.
3. Odluka o komunalnom redu (Županijski glasnik Ličko-senjske županije br. 10/2019, 7/2020).

**POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE TESTIRANJA NA WEB-STRANICI GRADA NOVALJE I NA OGLASNOJ PLOČI GRADA NOVALJE.**

**POVJERENSTVO ZA PROVEDBU OGLASA**